ทรู คอร์ปอเรชั่น ปฏิเสธข่าวลือจะเพิ่มทุน
แจงไม่มีความจำเป็นเหตุมีเงินสดกว่า 2.3 หมื่นล้านบาท พร้อมถือ DIF ราว 5.4 หมื่นล้านบาท
21 พ.ย. 2562

แจงไม่มีความจำเป็นเหตุมีเงินสดกว่า 2.3 หมื่นล้านบาท พร้อมถือ DIF ราว 5.4 หมื่นล้านบาท
นายวิลเลี่ยม แฮริส หัวหน้าคณะผู้บริหารด้านการเงิน (ร่วม) บริษัท ทรู คอร์ปอเรชั่น (TRUE) เปิดเผยว่า สืบเนื่องจากมีข่าวลือในกลุ่มนักลงทุนว่า บริษัทฯจะเพิ่มทุนด้วยราคา 3 บาทต่อหุ้น บริษัทฯ ขอเรียนชี้แจงว่าข่าวลือดังกล่าวไม่เป็นจริง ด้วยบริษัทฯ มีเงินสดอยู่กว่า 2.3 หมื่นล้านบาท
ณ วันที่ 30 กันยายน 2562 และ ถือหน่วยลงทุน DIF อยู่กว่า 3.2 พันล้านหน่วย คิดเป็นมูลค่าประมาณ 5.4 หมื่นล้านบาท ซึ่งหากคำนวณจากราคาปิดวันนี้ บริษัทฯ ไม่มีความจำเป็นต้องเพิ่มทุนแต่อย่างใด
ด้านราคาหุ้นทรู เช้านี้ (21 พ.ย.) ปรับตัวขึ้นแรง โดย ณ เวลา 10.43 น.ราคาอยู่ที่ 4.22 บาท